Mo bá tọwọ́ b'àpò mo kó gbogbo owó tí nbẹ níbẹ̀ fún arúgbó yìí.  Kìí ṣe owó bàbàrà lọ títí o, àmọ́ ó jọ̀ọ́ lójú púpọ̀ púpọ̀.  Ìyá arúgbó òyìnbó bá dúpẹ́  dúpẹ́.  Ó wí pé ó ya òun lẹ́nu gidi pé mo fún òun lówó.  Àti pé ó pọ̀ tó bẹ́ẹ̀.  Èmi sọ fún un pé kò tọ́pẹ́ rárá.  Pé kó yáa sáré lọ wá nkan jẹ, kí òyì má kọ́ọ kó má dàákú síwa lọ́rùn o.  Ìgbà náà ló bá nawọ́ sí àwọn kan tọ́n jòkó lókèrè.  Ó wípé ọ̀dọ̀ wọn lòun ti kọ́kọ́ tọọrọ owó, ṣùgbọ́n wọn kò fún òun ní nkankan rara. Kódà wọ́n lé òun dànù ni.  Àwọn ọkùnrin mẹ́rin kan ni.  Wọ́n n fi gbogbo ẹnu sọ̀rọ̀. Wọn kó owó iyebíye kalẹ̀ wọ́n npín-in láàrin arawọn.  Gbogbo nkan tí wọ́n nsọ ni gbogbo aráyé ngbọ́ pátápátá.  Ó dàbí pé iṣẹ́ òwò kan tí wọn sẹ ni wọ́n ti jèrè rẹpẹtẹ, ti wọ́n fi nyọ̀ bẹ́ẹ̀.
Mo ba towo b'apo mo ko gbogbo owo ti nbe nibe fun arugbo yii.  Kii se owo babara lo titi o, amo o joo loju pupo pupo.  Iya arugbo oyinbo ba dupe  dupe.  O wi pe o ya oun lenu gidi pe mo fun oun lowo.  Ati pe o po to bee.  Emi so fun un pe ko tope rara.  Pe ko yaa sare lo wa nkan je, ki oyi ma koo ko ma daaku siwa lorun o.  Igba naa lo ba nawo si awon kan ton joko lokere.  O wipe odo won loun ti koko tooro owo, sugbon won ko fun oun ni nkankan rara. Koda won le oun danu ni.  Awon okunrin merin kan ni.  Won n fi gbogbo enu soro. Won ko owo iyebiye kale won npin-in laarin arawon.  Gbogbo nkan ti won nso ni gbogbo araye ngbo patapata.  O dabi pe ise owo kan ti won se ni won ti jere repete, ti won fi nyo bee.